Kavaliro en tigra felo

Kavaliro en tigra felo - estas traduko de famega eposo La kavaliro en panterfelo verkita en la 12-a jarcento de la kartvela poeto Ŝota Rustaveli. Estas interese, ke la tradukisto uzis esprimon tigra felo, kvankam historie pli ĝuste estus uzi pantera felo.

 aŭtoro: Ŝota Rustaveli
 tradukisto: Zurab Makaŝvili
 eldonejo: Sabĉota Sakartvelo (Tbiliso, Kartvela SSR)
 jaro de kompono kaj unua eldono: 1989
 jaro de la reeldono: 2018
 presejo: 
 formato: 344 paĝoj
 recenzoj:
 situo: privata biblioteko de P.Fiŝo

 Enkonduko de redaktisto 
Kavaliro en tigra felo - la pli grandan prifierindaĵon de
la kartvela popolo, mi ekkonis unue en Tbiliso, la ĉefurbo de
Kartvelio. Tiu fakto mem evidentigas, kio mankas. Malgraŭ la
multnombraj fremdlingvaj tradukoj, tiu, enhave, kaj eble eĉ pli,
forme, elstara epopeo de la 12 jarcento [de] kartvela poeto Ŝota
RUSTAVELI ne atingis multajn eksterlandajn legantojn, almenaŭ ne
laŭ ĝia merito. Laŭ mi, [pro] unuavice lingvaj barieroj, ĉar
kvankam multnombraj, granda parto el la tradukoj ne estas tre
altnivela;ili ne respeguligas la formon kaj enhavon de Rustaveli.
Alia kaŭzo povas esti la relativa neglekto pri orientlandaj
literaturoj en la literaturscienco.

Kavaliro en tigra fela estas interesa el multaj
vidpunktoj, eble precipe kiel sintezo de okcidenta kaj orienta
kulturo[j]. Grandan influon sur la enhavo havis la antik[v]a greka filozofio (laŭdire Rustaveli studis filozofion en Bizantio)
kaj sur la formo, antaŭ ĉio, persa kaj araba mezepoka
literaturo, kies simboloj kaj metaforoj tre oftas en la poemo.

La epopeo de Rustaveli ludas multe pli aktivan rolon en la
kartvela vivo ol kutime mezepokaj verkoj. La kartveloj ofte konas
longajn partojn parkere kaj ĝi estas ĝenerale konsiderata kiel
enhavanta ĉiujn naciajn trajtojn de la kartvela popolo.

La traduko de la tuta poemo far sinjoro Zurab MAKAŜVILI, el
multaj vidpunktoj superas al diversaj nacilingvaj tradukoj,
konservante kaj la enhavon kaj la formon.

Mi tre ĝojas, ke la esperantistaro nun havas la eblecon
ekkoni ĉi-tiun vere atentomeritan kaj belan tradukon, kaj mi
kredas, ke sinjoro Zurab MAKAŜVILI vane ne laboris.

Kartvelologo Joakim ENWALL (Stokholmo, Svedio).

dekstra|eta|La komenca paĝo

 Ruslingva enkonduko 
HEROOJ DE RUSTAVELI PAROLAS EN ESPERANTO

Rimarkinda poemo - Kavaliro en tigra felo estas ne nur
kolorriĉa beletraĵo de kartvela poeto de la 12-a jarcento Ŝota
RUSTAVELI, tio estas enkorpiĝo de vivkonfirmantaj, tuthomaraj
ideoj de humanismo, alta amo kaj solidareco de popoloj.

Prikantante la plej bonajn kavalirajn kvalitojn, la
mezepoka poeto kreis unikajn figurojn kaj karakterizojn de homoj,
pasie amantaj en libereco, vivo kaj justeco.

Herooj de Rustaveli estas homoj de diversaj naciecoj:
araboj, hindusoj, ĉinoj, persoj kaj aliaj. En unu loko oni
mencias rusojn kaj francojn. Ilia interkompreniĝo simbole
determinas amikecon de popoloj, tiom plensange enirinta en nian
hodiaŭan vivon. [La vortojn oni skribis antaŭlonge de disfalo
de l'"unuanima familio de popoloj", kiel oni nomis eksan
Sovetunion. - NSt].

Temo de l'poemo estas saturita per dramatikaj kaj foje eĉ
tragikaj situacioj, tamen ili estas efemeraj kaj ankaŭ mallong-
daŭras ĝuste kiel malbono mem. Herooj de l'poemo sankte kredas
al venko de bono kaj dum ilia agado ilia ĉefa orientigilo estas
kuraĝo, alta amo, neŝancelebla amikeco kaj konvinkeco je
morgaŭo.

Ĝis nun oni havas ĉ. 60 plenajn tradukojn de l'poemo en
diversaj lingvoj de la mondo. Tiu ĉi libro estas traduko [de la
poemo] en la lingvo de internacia interkomunikado - Esperanto. La
tradukisto - Zurab MAKAŜVILI - konservis ĉefajn trajtojn de
l'originalo: saĝegon de l'senco, organizitajn rimojn, kvanton da
silaboj en unu linio kaj melodiecon de l'verso.

Georgij KOROTKEVIĈ, estrarano de Asocio de Sovetaj Esperantistoj (Moskvo).

Aktuale aĉetebla traduko en Esperanto estas: Ŝota Rustaveli: Kavaliro en tigra felo. Traduko al Esperanto de Zurab Makaŝvili. Lingve reviziis Renato Corsetti. 2-a, reviziita eldono. Embres-et-Castelmaure, Monda Asembleo Socia (MAS), 2018, ISBN 978-2-36960-133-3 (= MAS-libro n-ro 205).

 Vidu ankaŭ 

 La kavaliro en panterfelo

 Eksteraj ligiloj 
 Plena teksto de la tradukaĵo
 Katalogo de Esperantomuzeo kaj Kolekto por Planlingvoj

Kategorio:Verkoj el la esperantigita kartvellingva literaturo
Kategorio:Libroj de Zurab Makaŝvili
Kategorio:Katalogo de Esperantomuzeo kaj Kolekto por Planlingvoj
Kategorio:Fikciaj kavaliroj